लोक, पप, पुर्वेली र आधुनिक सबै खालका गीत समेटिएको उक्त एल्बममा पद्मा लिङ्खा राईको शब्द तथा पविधन खालिङको संगीत रहेको ‘कहाँ बढी रमाउछौँ….’, सन्तोष प्रगाढको शब्द तथा संगीत रहको ‘चुरा दिउँला….’, ‘मुग्लान घुम्दै….’, संगम राईको शब्द तथा संगीत रहको ‘किँराती….’, रवि आर.एस.को शब्द तथा संगीत रहको ‘देखायौँ माया यसरी….’, मिनसागर लामाको शब्द तथा सन्तोष प्रगाढको संगीत रहेको ‘मनको बाटो….’ गरी छ वटा समावेश गरिएको छ ।
गीत सङ्गीतनै आमा बुबा सरह ठान्ने राईले समयको अभावले गर्दा एल्बम बजारमा ल्याउन ढिलो भएको बताउनुभयो । काठमाण्डौँको जमलस्थित सप्तरङ्गी सङ्गीत विद्यालयमा सङ्गीतको प्रशिक्षण समेत लिइरहनुभएका राई सानैदेखि सङ्गीत सुन्ने र गाउने गरेको बताउनुहुन्छ । मिठो धुनको सुन्नका लागि सानो उमेरमा स्कुल पढ्दा देखिनै भारी बोकेर पनि रेडियो किनेर सुन्ने गरेको अनुभव छ उहाँसँग ।

काठमाडौँ । प्रधानन्यायाधीश चोलेन्द्र समशेर जबराले नयाँ संवैधानिक इजलास गठन गरेका छन् । यसअघिको सुनुवाईबाट न्यायाधीश हरिकृष्ण कार्कीले संसद विघटनविरुद्धको मुद्धा नहेर्ने भएपछि उनको ठाउँमा मल्ललाई राखेर प्रधानन्यायाधीशले संवैधानिक इजलास गठन गरेका हुन् ।
संवैधानिक इजलासमा आज संसद विघटनविरुद्धको दोस्रो सुनुवाई हुँदै छ । संसद विघटनविरुद्धको मुद्धा वृहत पुर्ण इजलासबाट सुनुवाई हुनुपर्ने माग राख्दै सर्वोच्चमा रिटसमेत दर्ता भएको छ ।
त्यसैले यी मुद्दाको संवैधानिक इजलासमा सुनुवाइ गर्ने कि बृहत् पूर्ण इजलास सुनुवाइ गर्ने भन्ने विवाद छ।
प्रतिनिधिसभा विघटनविरुद्धको रिट निवेदक १३ मध्ये ११ जनाले बृहत् पूर्ण इजलासमा सो विवादको सुनुवाइ गर्न माग गर्दै यही पुस २२ गते पूरक निवेदन दिएका थिए।
यसअघिको सुनुवाईमा अधिवक्ताहरु दिनेश त्रिपाठी, रमण श्रेष्ठ लगायतले बहस गरेका थिए । बहसको क्रममा हरिकृष्ण कार्की यसअघि महान्यायाधिवक्ता भइसकेको कारण नैतिक रुपमा संसद विघटनविरुद्धको मुद्धा हेर्न नमिल्ने बताएका थिए । सोही अनुसार नै न्यायाधीश कार्कीले इजलासमा नबस्ने निर्णय गरेका थिए ।